Я лічу, што для людзей, якія прагнуць пераменаў, трэба быць вернымі ў тым малым, што Бог дае сёньня. Каб адбыліся нейкія перамены ў Беларусі, патрэбная нейкая крытычная маса праведных людзей. На маю думку, гэтай крытычнай масы няма, таму мы і жывём так, як жывём. Прыгадайце гісторыю, калі людзі вызваліліся з савецкага рабства, што яны пачалі крычаць? «Вярніце назад». Калі Майсей праз пустэльню выводзіў народ з Эгіпту, яны крычалі тое самае. Нічога новага пад небам няма. Бог дае людзям тое, чаго яны хочуць. Усе, хто ў нашай краіне прагне рабства, будуць яго мець. І так будзе датуль, пакуль ня зьявіцца крытычная маса верных, адказных людзей. Нічога проста так пад небам не бывае.